Publication: Magyar Közlöny
Issue: MK-2004-18 (Year: 2004, Number: 18)
Era: 2004-2010
Section: 1. számú melléklet a 12/2002. (II. 7.) KöViM rendelethez
Paragraph Index: 112

8. szabálynak való megfelelést. B), C) ÉS D) KATEGÓRIÁJÚ ÚJ HAJÓK: .6 A keresztirányú fõválaszfal lehet lépcsõzetes kialakítású, amennyiben az alábbi követelmények valamelyikének megfelel: .1 a kérdéses válaszfallal elválasztott két tér együttes hossza nem haladhatja meg az elárasztható hossz 90%-át, vagy a megengedett hossz kétszeresét, kivéve az olyan hajókat, amelyeknek térfelosztási tényezõje 1, amelyeknél a két tér együttes hossza nem haladhatja meg a megengedett hosszúságot; .2 kiegészítõ térfelosztás alkalmazása a lépcsõzésnél biztosítja, hogy a síkfelületû válaszfaléval azonos szintû legyen a biztonság; .3 a vízmentes tér hossza, amely fölött a lépcsõzet húzódik, nem haladja meg a lépcsõzet alatt 76 mm-re húzott peremvonalnak megfelelõ megengedett hosszúságot. .7 100 méter hosszú vagy annál hosszabb hajó esetén az orrtér mögött egy keresztirányú fõválaszfalat a mellsõ függélytõl a megengedett hossznál nem nagyobb távolságban kell beépíteni. .8 Amennyiben két szomszédos keresztirányú fõválaszfal, vagy a velük egyenértékû sík válaszfal közötti távolság, vagy a lépcsõzetesen kiképzett válaszfalak egymáshoz legközelebbi felületén áthaladó keresztsíkok közötti távolság kevesebb, mint 11 méter, vagy a hajó hosszának 3%-át 3,0 méterrel meghaladó, vagy a hajó hosszának 10%-át kitevõ távolság — attól függõen, melyik a kevesebb —, a válaszfalak közül csak az egyik tekinthetõ úgy, mint a hajó térfelosztásának része. .9 Ahol az elõírt térfelosztási tényezõ 0,50, a két szomszédos tér együttes hossza nem haladja meg az elárasztható hosszt. 2002/18/II. szám 8 Stabilitás sérült állapotban (R 8) B), C) ÉS D) KATEGÓRIÁJÚ ÚJ ÉS B) KATEGÓRIÁJÚ MEGLÉVÕ HAJÓK: .1.1 Kielégítõ sérülés nélküli stabilitást kell biztosítani minden üzemi állapotban, hogy a hajó az elárasztható hossz szerint méretezett vízmentes terei bármelyike elárasztásának végsõ fázisát elviselje. .1.2 Lépcsõzött válaszfallal a 7.6.1 szabály szerint elválasztott szomszédos terek esetén a sérülés nélküli stabilitásnak megfelelõnek kell lennie ahhoz, hogy a hajó annak a két szomszédos térnek az elárasztását kiállja. .1.3 Amennyiben az elõírt térfelosztási tényezõ 0,5, a sérülés nélküli stabilitásnak megfelelõnek kell lennie ahhoz, hogy a hajó bármely két szomszédos tér elárasztását kiállja. .2.1 Az .1 albekezdés követelményeit a .3, .4 és .6 bekezdések szerinti számítások útján kell meghatározni, amelynek során figyelembe kell venni a hajó arányait és szerkezeti jellemzõit, valamint a sérült terek elhelyezkedését és kialakítását. A számítások elkészítésénél fel kell tételezni, hogy a hajó a stabilitás szempontjából a várható legrosszabb üzemi körülmények között van. .2.2 Ahol az elárasztás sebességének korlátozására kielégítõ védelmet biztosító fedélzetet, belsõ héjazatot vagy hosszirányú válaszfalat terveznek beépíteni, az így elérhetõ elárasztási sebesség korlátozást a számítások során megfelelõen figyelembe kell venni. .2.3 Az elárasztás végsõ szakaszában, valamint az azt követõ egyensúlyi helyzetben szükséges stabilitást az alábbiak szerint kell meghatározni: .2.3.1 A pozitív fennmaradó felegyenesítõ kar görbéjének tartománya legalább 15 fokkal terjedjen túl az egyensúlyi helyzet szögén. Ez a tartomány abban az esetben csökkenthetõ legfeljebb 10 fokra, ha a stabilitási kar görbéje alatti terület egyenlõ a .2.3.3 albekezdésben meghatározott terület és a 15/tartomány hányados szorzatával. A nevezõben szereplõ tartományt fokokban kell kifejezni. .2.3.2 A stabilitási kar alatti területnek legalább 0,015 méter-radiánnal egyenlõnek kell lennie, amelyet az egyensúlyi helyzet szögétõl az alábbiak közül a kisebb értéket adó szögig kell mérni: .1 addig a szögig tart, amelyen a fokozatos elárasztás kezdetét veszi; .2 függõlegestõl mért 22˚ egy tér elárasztása esetén, illetve a függõlegestõl mért 27˚ két szomszédos tér egyidejû elárasztása esetén. .2.3.3 A maradó stabilitási kart, az alábbi billentõ nyomatékok közül annak figyelembevételével kell a pozitív stabilitás tartományában számítani, amelyik a legnagyobb értéket adja: .1 a teljes utaslétszám egyoldalú tömörülése; .2 a hajó egyik oldali összes, teljesen terhelt túlélési jármûvének csónakdaruval történõ vízre bocsátása; .3 a szélnyomás értéke: B) kategóriájú új hajóra a maradó stabilitási kart az alábbi képlettel kell meghatározni: GZ= billentõnyomaték vízkiszorítás + 0,04(méterben) A stabilitási kar nem lehet kisebb 0,10 méternél. .2.3.4 a .2.3.3 bekezdés szerinti maradó stabilitási kart az alábbiak figyelembevételével kell számítani: .1 Az egyoldalú utastömörülésnél: .1.1 a tömörülés 4 fõ/m2; .1.2 az utasok közepes tömege 75 kg; .1.3 az utasok a rendelkezésre álló fedélzeti tereken a hajó egyik oldalán lévõ gyülekezési fedélzeteken oszlanak meg, és úgy helyezkednek el, hogy a legkedvezõtlenebb billentõ nyomatékot hozzák létre. .2 A hajó egyik oldali összes, teljesen terhelt túlélési jármûvének csónakdaruval történõ vízre bocsátása esetén: .2.1 a hajó egyik oldali mentõcsónakjai és túlélési jármûvei kihajtott csónakdarun függve, teljes terheléssel és leeresztésre kész állapotban a hajónak azon az oldalán vannak, amelynek irányában a hajó a sérülését követõen megdõlt; .2.2 a tároló helyzetükbõl teljes terheléssel, közvetlenül vízre bocsátható mentõcsónakokat illetõen, a vízre bocsátás folyamata során az általuk keltett legnagyobb billentõ nyomatékot kell figyelembe venni; 2002/18/II. szám .2.3 a hajó egyik oldali, leeresztõ daruval vízre bocsátható mentõtutajai a kihajtott darun függve, teljes terheléssel és leeresztésre kész állapotban a hajónak azon az oldalán vannak, amelynek irányában a hajó a sérülését követõen megdõlt; .2.4. a kihajtott darun függõ túlélési jármûvekben el nem helyezett személyek nem jelentenek további billentõ vagy állékonysági nyomatékot; .2.5. azokról a túlélési jármûvekrõl, amelyek ellentétes oldalon helyezkednek el, mint amelyik oldalára a hajó megdõlt, fel kell tételezni, hogy a tárolóhelyükön, beépített állapotban vannak. .3 A szélnyomás okozta nyomaték: .3.1 B) kategóriájú hajó esetén 120N/m 2 szélnyomást kell alkalmazni, a C) és D) kategóriájú hajó esetén 80 N/m 2 értéket kell számításba venni; .3.2 a sérülés nélküli állapotnak megfelelõ merülésvonal feletti szélnek kitett (laterált) felületet kell területként figyelembe venni; .3.3 a nyomaték karjaként, a sérülés nélküli állapotnak megfelelõ közepes merülés felezõpontját és a lateráltfelület súlypontját összekötõ függõleges távolságot kell venni. .2.4. Jelentõs mértékû fokozatos elárasztás esetén, azaz amikor jelentõs, 0,04 méteres vagy annál nagyobb csökkenés érzékelhetõ az állékonysági karban, a állékonysági kar görbéjét a fokozatos elárasztás szögéig terjedõnek kell venni, és a .2.3.1 és .2.3.2 pontokban hivatkozott tartományt és területet a fokozatos elárasztás szögénél kell meghatározni. .2.5. Korlátozott mértékû fokozatos elárasztás esetén, amikor a stabilitási kar kevésbé jelentõs mértékû, 0,04 méternél kisebb csökkenése figyelhetõ meg, a görbe fennmaradó része levágható, annak feltételezésével, hogy a fokozatosan elárasztódó tér a kezdettõl fogva így árasztódott el. .2.6 Az elárasztás közbensõ szakaszaiban az állékonysági karnak legalább 0,05 méter értékûnek kell lennie, a pozitív állékonysági kar tartományának pedig legalább 7 legyen. A számításhoz a hajótesten egy léket és egy szabad folyadékfelszínt kell figyelembe venni. .3 A sérült stabilitás számításához az alábbi tér- és felületelárasztási tényezõket kell számításba venni: Terek Elárasztási tényezõ Rakományterek vagy tárolóhelyiségek 60% Lakóterek 95% Gépek által elfoglalt terek 85% Folyadékokat magukban foglaló terek 0 vagy 95%* * Aszerint, hogy melyik igényel szigorúbb elõírásokat. Nagyobb felületi elárasztási tényezõ vehetõ figyelembe a sérült vízvonal közelében az olyan teret illetõen, amelyben nincs lakótér vagy gépészeti berendezés, illetve amelyben nincs jelentõs mennyiségû rakomány vagy egyéb felszerelés, illetve készlet. .4 A sérülés feltételezett kiterjedését az alábbiak szerint kell figyelembe venni: .1 hosszirányú kiterjedés: 3,0 méter plusz a hajó hosszának 3%-a, vagy 11,0 méter, vagy a hajó hosszának 10%-a, attól függõen, melyik a kevesebb, .2 keresztirányú kiterjedés: a hajó szélességének egyötödével megegyezõ távolság, amelyet a legmagasabb térfelosztási merülésvonal síkjában a hajó középsíkjától kell mérni, és .3 függõleges kiterjedés: az alapvonaltól felfelé korlátozás nélkül. .4 Amennyiben a .4.1, .4.2 és .4.3 pontokban szereplõnél kisebb kiterjedésû sérülés súlyosabb dõléshez vagy a metacentrikus magasság csökkenéséhez vezet, az ilyen sérülést a számítások során figyelembe kell venni. .5 Az aszimmetrikus elárasztás lehetõségét a célszerû elrendezéssel a lehetõ legkisebb mértékûre kell korlátozni. Ahol szükséges a nagy dõlésszög kiegyenlítésére, ahol lehetséges, egyszerû, önmûködõ rendszert kell beépíteni, de amennyiben keresztáramoltatással mûködõ rendszer kerül alkalmazásra, ennek vezérlését a válaszfalfedélzet feletti szinten kell biztosítani. A), B), C) és D) kategóriájú új hajók esetében, az elárasztódás során — az egyenesbe hozásig, a legnagyobb dõlésszög nem haladhatja meg a 15 fokot. Keresztáramlási rendszerrel épített hajón az egyenesbe hozás folyamatának idõtartama nem haladhatja meg a 15 percet. Keresztáramlási rendszerrel épített hajó parancsnokát el kell látni a rendszer mûködésérõl szóló tájékoztatóval. 2002/18/II. szám .6 Sérülést követõ aszimmetrikus elárasztás esetén, valamint azt követõen, a kiegyenlítés érdekében tett intézkedések eredményeként, a hajó állapota az alábbi követelményeknek feleljen meg: .1 szimmetrikus elárasztás esetén az állandó vízkiszorítási módszerrel számítva a fennmaradó pozitív metacentrikus magasságnak legalább 50 mm kell lennie; .2 B) kategóriájú új és meglévõ hajón egy vízmentes tér aszimmetrikus elárasztása esetén a dõlésszög nem haladhatja meg a 7˚-ot, illetve a 12˚-ot a C) és D) kategóriájú új hajó esetén; Két szomszédos tér egyidejû elárasztása esetén a 12˚-os dõlés megengedett a B) kategóriájú új hajók esetében, amennyiben a hajó elárasztott részében a térfelosztási tényezõ nem nagyobb 0,50-nél. .3 a peremvonal egyetlen esetben sem kerülhet víz alá az elárasztás végsõ állapotában. Amennyiben a peremvonal víz alá kerülésének lehetõsége az elárasztás közbensõ szakaszában felmerülhet, a hajózási hatóság vizsgálatot és olyan intézkedésket követelhet meg, amelyeket szükségesnek lát a hajó biztonsága érdekében. .7 A hajó parancsnokát el kell látni a hajó különféle üzemi feltételek melletti kielégítõ, sérülés nélküli stabilitásának fenntartásához szükséges adatokkal. Azoknál a hajóknál, amelyek keresztáramlású rendszert igényelnek, a hajó parancsnokát el kell látni a stabilitás azon feltételeirõl szóló tájékoztatással, amelyeken a dõlési számítások alapulnak, és figyelmeztetni kell, hogy a kevésbé kedvezõ körülmények között elszenvedett sérülések a hajó rendkívüli megdõlését eredményezhetik. .8 A .7 bekezdésben hivatkozott adatok, amelyek lehetõvé teszik a parancsnok számára, hogy fenntartsa a kielégítõ sérülés nélküli stabilitást, magukba kell foglaljanak olyan információkat, amelyek jelzik a hajó gerinc feletti súlypontjának (KG) legnagyobb megengedett magasságát, vagy alternatívaként, a legkisebb megengedett metacentrikus magasságot (GM) olyan merülési vagy vízkiszorítási tartományra, amely megfelelõen magában foglal minden üzemi körülményt. Az információnak be kell mutatnia a különbözõ trimmhelyzetek figyelembe veendõ hatását a mûködési korlátokra. .9 Minden hajót orrán és farán világosan megjelölt merülési mércékkel kell ellátni. Abban az esetben, ha a merülési mércék nem ott találhatók, ahol a legjobban olvashatók, vagy bizonyos üzleti tevékenység mûködési nehézségei miatt a merülési mércéket nehéz leolvasni, a hajót el kell látni egy megbízható merülésjelzõ rendszerrel, amellyel az orrés a farmerülés meghatározható. .10 A hajó berakodásának befejezésekor, de még a kifutás elõtt, a parancsnoknak meg kell állapítania a hajó trimmjét és stabilitását, valamint meg kell állapítania és rögzítenie, hogy a hajó megfelel a vonatkozó szabályokban foglalt stabilitási feltételeknek. A hajó stabilitásának meghatározása mindig számításokkal történik. Erre a célra elektronikus rakodási és stabilitásértékelõ számítógép vagy ennek megfelelõ eszközök használhatók. .11 A hajózási hatóság mindaddig nem mérlegelheti a sérült állapotban fennálló stabilitási követelmények mérséklését, amíg be nem bizonyosodott, hogy a sérülés nélküli metacentrikus magasság a tervezett szolgálatra ezeknek a követelményeknek a tekintetében minden üzemi körülmény között túlzott mértékû. .12 A sérült állapotban fennálló stabilitásra vonatkozó követelmények mérséklése csak kivételes esetekben és olyan feltételekkel engedélyezhetõ, amelyek mellett a hajózási hatóság úgy ítéli meg, hogy a hajó arányai, felszerelése és egyéb jellemzõi az adott körülmények között a gyakorlatilag és ésszerûen elfogadható sérülést követõen a stabilitás szempontjából a lehetõ legkedvezõbbek. 8—1 A Ro-Ro személyhajók stabilitása sérült állapotban (R 8—1) B) KATEGÓRIÁJÚ MEGLÉVÕ RO-RO SZEMÉLYHAJÓK: .1 A B) kategóriájú meglévõ Ro-Ro személyhajók teljes mértékben feleljenek meg a 8. szabálynak az alábbiakban leírt megfelelési idõpontot követõ elsõ idõszakos szemle idõpontja elõtt az A/Amax értéknek megfelelõen, amelyet az IMO Tengerészeti Biztonsági Bizottsága ötvenkilencedik ülésszakán, 1991 júniusában (MSC/574. körlevél) kialakított A.265 (VIII) állásfoglaláson alapuló egyszerûsített módszert alkalmazó, a meglévõ Ro-Ro személyhajók túlélési jellemzõinek becslésére vonatkozó számítási módszert tartalmazó melléklet állapít meg: A/Amax érték: Megfelelési idõpont: 95% vagy annál több, de 97,5%-nál kevesebb

Source: https://magyarkozlony.hu/hivatalos-lapok/323c4b65fe012b2859b18178a9d1713c3583daf7/dokumentumok/e5798470d542ebb9169d0b929741debb84a7ec08/letoltes